ROSS THE BOSS: “Hailstorm” - ROCKWAY
HomeΚΡΙΤΙΚΕΣROSS THE BOSS: “Hailstorm”
October 11, 2010 Γιώργος Βαλιμίτης ΚΡΙΤΙΚΕΣ
Επιβλητικό, δυναμικό, επικό, καταπληκτι- κό. Είναι οι πρώτες σκέψεις που μου έρχονται στο μυαλό ακούγοντας αυτόν τον δίσκο, η δεύτερη, πώς θα ακουγόταν κάτω από τη φωνή του Eric Adams.
Νιώθω πολύ τυχερός που ανέλαβα να κάνω κριτική σε αυτόν το δίσκο γιατί γνώριζα εκ των προτέρων ότι θα ακούσω εγγυημένα κάτι καλό, χωρίς να βασανίσω τα αυτιά μου και γιατί είχα αυτή τη περιέργεια να δω πως θα ακούγεται στη πορεία, μακριά από τη μπάντα που έχτισε το όνομά του. Για τον Ross The Boss ο λόγος λοιπόν και δε νομίζω ότι χρειάζονται ιδιαίτερες συστάσεις, καθώς όλοι ξέρουμε πως ήταν ένας από τους βασικούς συνθέτες- στιχουργούς (μαζί με τον Joey DeMaio) στα έξι πρώτα άλμπουμ των Manowar, δηλαδή, τη γνωστή πλέον “χρυσή εποχή” των πάλαι πότε βασιλιάδων του μέταλ. Πρόκειται για τον δεύτερο δίσκο του σαν Solo καλλιτέχνης και ομολογώ, ότι με αφήνει με το στόμα ανοιχτό. Ο τύπος, ήταν από ότι αποκαλύπτουν οι πράξεις και όχι τα λόγια, ο ιθύνον νους του πρώην του συγκροτήματος. Δίσκος δυναμίτης. Δεν ξεχώρισα κανένα από τα κομμάτια, για τον απλό λόγο ότι ολόκληρος ο δίσκος για εμένα, είναι απίστευτος και αξίζει 10/10!!! Ταχύτητες, ρυθμό, μελωδία, τρομερές σολιές, φαντασία και πάνω από όλα μουσική, είναι εδώ. Όλα όσα θα ζητούσατε από ένα ManowaR δίσκο της χρυσής εποχής, ΟΛΑ τα στοιχεία τους είναι εδώ. Η πρώην του μπάντα και συνάδελφοι, έχουν αποτύχει παταγωδώς να κρατήσουν το όνομα και τη σκυτάλη του συγκροτήματός τους ψηλά. Μήπως ήρθε η ώρα για ένα Reunion, μπας και τους δούμε να διανύουν μια δεύτερη νιότη;; Όσο για το δίσκο, τα είπαμε. Το άλμπουμ τιτλοφορείται Hailstorm, βγαίνει στις 29 Οκτωβρίου και κυκλοφορεί μέσω της AFM. Χωρίς δεύτερη σκέψη, αγοράστε τον με κλειστά μάτια γιατί τα ευρώπουλα σας θα πιάσουν τόπο και έχω την πεποίθηση πως πέραν ότι θα είναι ένα καταπληκτικό στολίδι που θα διακοσμεί τη δισκοθήκη σας, έχει όλα τα προσόντα μελλοντικά να γίνει ένας από αυτούς τους δίσκους που αποκαλούμε κλασσικούς, φτάνει να δεχτεί την υποστήριξη του κόσμου που του αξίζει πραγματικά (γιατί No Money, No Fun). Ladies And Gentleman, From United States Of America, All Hail Ross The Boss!!!